Cordoba

**Cordoba** (*Córdoba* en castellano) ye un municipio y ciudat andaluza, capital d'a Provincia de Cordoba y d'a comarca de Cordoba.

En 2012, a suya población yera de 328.841 habitants, en una superficie de 1.252 km² con una densidat de población de 262,65 hab/km².

Hue ye una ciudat de mida meyana, pero antis mas estió a capital d'a provincia romana d'a Baetica, d'o Emirato de Cordoba y d'o Califato de Cordoba, y o suyo patrimonio molimental ye o herencio d'a suya historia. En reconoixencia d'a suya riqueza molimental, a UNESCO declaró o suyo casco historico y a suya mesquita como Patrimonio d'a Humanidat. Fa parte d'a Organización d'as Ciudaz d'o Patrimonio d'a Humanidat.

## Cheografía
Trescruzata por o río Guadalquivir, Cordoba ye situata a 120 metros d'altaria sobre o livel d'a mar, a 136 km de distancia d'a ciudat de Sevilla, a capital d'Andalucía. A suya situación en a plana d'o Guadalquivir, amán d'os recursos miners de Sierra Morena y en un río con facilidat de comunicación con l'oceano Atlantico, facioron que a suya comarca fuese ocupata por asentamientos humans en a mas remota antigüidat.

## Historia
Tarik ibn Ziyad, dimpués d'a redota d'os visigodos en a batalla de Guadalete en chulio de 711 plegó en a ciudat de Cordoba en agosto d'ixe mesmo anyo con as suyas tropas.

O 5 de mayo de 985 tropas d'o Califato de Cordoba comandatas por Almanzor marchan dende Cordoba enta lo condau de Barcelona. En o suyo camín espullan os territorios d'as actuals comarcas d'o Baixo Penedés, Alto Penedés, Baixo Llobregat, Barcelonés y Vallés Occidental, destruindo los monesterios de Sant Cugat del Vallès (en Sant Cugat del Vallès), Sant Pavlo del Campo (en Barcelona) y Sant Per d'as Puellas (tamién en Barcelona).

O 10 de mayo de 1010 una tropa de 10.000 soldaus formada por partidarios de Muhammad II al-Mahdi (esclavos de toda Europa) y soldaus d'o condau de Barcelona mandaus por Remón Borrell conquere y espulla Cordoba, reponendo en o trono a Muhammad y fendo-ie fuera a Sulaiman al-Mustain.

## Administración
### Reparto de concellers




### Alcaldes

## Puestos d'intrés

* O suyo casco historico, declarato por a UNESCO Patrimonio d'a Humanidat (1994).

### Molimentos relichiosos
* Mszquita de Cordoba (u Seu de Nuestra Sinyora de l'Asumpción de Cordoba), declarada Patrimonio d'a Humanidat por a UNESCO en 1984.

### Puestos civils
* *[[Puent romano de Cordoba]]*, d'o sieglo I.
* *[[Templo romano de Cordoba]]*, d'a segunda mitad d'o sieglo I.
* *[[Teatro romano de Cordoba]]*, uno d'os mayors teatros de l'Imperio Romano.
* *[[Mausoleu romano de Cordoba]]*, d'o sieglo I.
* *[[Chacimiento arqueolochico de Cercadilla]]*, con o *[[Palacio de Maximián Herculio]]*.
* *[[Acueducto de Valdepuentes]]*, restos d'o acueducto romano.
* *[[Chudería de Cordoba]]* y *[[Sinoga de Cordoba]]*, con a *[[Casa de Sefarad]]*.
* *[[Alcázar d'os Reis Cristianos de Cordoba]]*, construito en 1328 por o rei Alifonso XI de Castiella.
* *[[Caballerizas Reyals de Cordoba]]*.
* *[[Banyos califals de Cordoba]]*.
* *[[Palacio de Viana (Cordoba)|Palacio de Viana]]*.
* *[[Palacio d'a Mercé (Cordoba)|Palacio d'a Mercé]]*.
* *[[Palacio d'os Orive (Cordoba)|Palacio d'os Orive]]*.
* *[[Palacio d'os Aguayos (Cordoba)|Palacio d'os Aguayos]]*.
* *[[Palacio d'os Luna (Cordoba)|Palacio d'os Luna]]*.
* *[[Palacio d'o duque de Medina Sidonia (Cordoba)|Palacio d'o duque de Medina Sidonia]]*.
* *[[Palacio d'os marqueses d'o Carpio (Cordoba)|Palacio d'os marqueses d'o Carpio]]*.
* *[[Palacio d'os marqueses de Benamejí (Cordoba)|Palacio d'os marqueses de Benamejí]]*.
* *[[Medina Azahara]]*.

## Cultura
### Esporte
Os precipals equipos son en o fútbol o Cordoba Club de Fútbol, en o basketbol o Cajasol Cordoba 2016, en balonmán el Apademar Cordoba, en atletismo o Club Deportivo Sur Atletismo-Córdoba 2016

## Personalidaz naixidas de Cordoba
* Lucio Anneu Seneca, filosofo.
* Averroes, filosofo.
* Maimonides, filosofo.
* Marco Anneu Lucán, poeta.
* Juan de Mena.
* Luis de Góngora, mosén, escritor, poeta y dramaturgo.
* Joaquín Cortés, bailarín.
* Fernando Tejero, actor.

## Localidaz achirmanatas
* 2001:  São Paulo (Brasil).
*  Manchester (Reino Uniu).

## Vinclos externos

*  Pachina web oficial municipal.
*  Pachina web d'o esporte de Cordoba.

## Referencias